proxectonos/corpus_dominio_legal_administrativo_tmp huggingface dataset:
RESOLUCIÓN do 7 de febreiro de 2022 pola que se dá publicidade dun encargo ao medio propio Tecnologías y Servicios Agrarios, S.A., S.M.E., M.P. (Tragsatec).
Instituto Galego da Vivenda e Solo — III. Outras disposicións — 16/02/2022

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, e co artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade ao seguinte encargo a medios propios coas seguintes características:
– Resolución do 31 de xaneiro de 2022 do director xeral do Instituto Galego da Vivenda e Solo (IGVS), pola que se lle encarga ao medio propio Tecnologías y Servicios Agrarios, S.A., S.M.E., M.P. (Tragsatec), a prestación do servizo de apoio técnico e administrativo á oficina de rehabilitación, tipo portelo único, prevista no artigo 21 do Real decreto 853/2021, do 5 de outubro, polo que se regulan os programas de axuda en materia de rehabilitación residencial e vivenda social do Plan de recuperación, transformación e resiliencia. Expediente EMP-IGVS 01/22 (Plan de recuperación, transformación e resiliencia-financiado pola Unión Europea-NextGenerationEU).
– Actividade: a realización de funcións de apoio técnico e administrativo para a xestión de diversos programas de axudas do artigo 2 do dito Real decreto 853/2021, do 5 de outubro, en materia de rehabilitación residencial e mellora da eficiencia enerxética en vivendas, así como da elaboración do libro do edificio existente para a rehabilitación e redacción de proxectos de rehabilitación. Todo isto, co fin de garantir a maior eficacia posible na consecución dos fins públicos perseguidos, así como a maior eficiencia na xestión dos recursos públicos, permitindo así dar resposta ao proceso de reconstrución da economía post COVID-19 do Plan de recuperación, transformación e resiliencia, a través de medidas no marco dos referidos programas de axudas, que se atopan incardinados nas actuacións públicas do IGVS neste ámbito.
– Natureza e alcance do encargo: encargo a medio propio, ao ter a empresa Tecnologías y Servicios Agrarios, S.A., S.M.E., M.P. (Tragsatec), a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e o punto 2 da disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: o encargo estará vixente desde o 1 de febreiro de 2022 ata o 31 de decembro de 2023, sen prexuízo da posibilidade da súa prórroga.
– Financiamento: tramitouse con cargo ao orzamentos da Comunidade Autónoma de Galicia, aplicación orzamentaria 2022.08.81.451A.640.8 e código de proxecto 2022 00003.
– O importe total máximo do encargo acadará un millón cento trece mil seiscentos sesenta e sete euros con vinte e sete céntimos (1.113.667,27 €).
Santiago de Compostela, 7 de febreiro de 2022
RESOLUCIÓN do 7 de febreiro de 2022, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos por esta consellería no terceiro cuadrimestre do ano 2021.
Consellería do Medio Rural — III. Outras disposicións — 16/02/2022

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade da relación dos convenios subscritos pola Consellería do Medio Rural nos meses de setembro, outubro, novembro e decembro, que se incorpora como anexo I a esta resolución.
Santiago de Compostela, 7 de febreiro de 2022
RESOLUCIÓN do 7 de febreiro de 2022 pola que se modifica a Resolución do 27 de decembro de 2021, pola que se aproban as bases reguladoras das subvencións para proxectos de biomasa destinadas a particulares, así como a selección das entidades colaboradoras que participarán na súa xestión, e se procede á convocatoria destas subvencións para o ano 2022 (códigos de procedemento IN421N e IN421P).
Axencia Instituto Enerxético de Galicia — III. Outras disposicións — 11/02/2022

A Resolución do 27 de decembro de 2021 establece as bases reguladoras das subvencións para proxectos de biomasa destinadas a particulares, así como a selección das entidades colaboradoras que participarán na súa xestión, e se procede á convocatoria destas subvencións para o ano 2022.
De acordo co disposto no artigo 4.5 da resolución da convocatoria das axudas, o prazo para presentar solicitudes de axudas comezará o 1 de marzo de 2022, ás 9.00 horas, e rematará o 1 de xullo de 2022 ou cando se esgoten os fondos.
O día 19 de xaneiro iniciouse o prazo de presentación de solicitudes de adhesión das entidades colaboradoras que se van encargar da tramitación destas axudas e desde o Inega atendéronse algunhas consultas sobre o inicio do prazo de presentación de solicitudes de axudas o 1 de marzo, festivo local en máis de 100 concellos de Galicia.
O Inega considera oportuno, ao coincidir este día co Martes de Entroido e ao se tratar dunha convocatoria en concorrencia competitiva, na cal as solicitudes se atenden por orde de entrada, e co obxecto de non prexudicar terceiros, modificar a Resolución do 27 de decembro de 2021 pola que se establecen as bases reguladoras para proxectos de biomasa destinadas a particulares, así como a selección das entidades colaboradoras que participarán na súa xestión, e se procede á convocatoria destas subvencións para o ano 2022.
Por todo o anterior, sobre a base dos feitos sinalados e de conformidade coas facultades que teño conferidas,
Primeiro. Modificar a Resolución do 27 de decembro de 2021 pola que se aproban as bases reguladoras das subvencións para proxectos de biomasa destinadas a particulares, así como a selección das entidades colaboradoras que participarán na súa xestión, e se procede á convocatoria destas subvencións para o ano 2022 (códigos de procedemento IN421N e IN421P), no seguinte sentido:
O artigo 4.5 da resolución queda redactado do seguinte xeito:
«O prazo de presentación de solicitudes de axuda comezará o 2 de marzo de 2022, ás 9.00 horas, e rematará o 1 de xullo de 2022 ou cando se esgoten os fondos».
Segundo. Esta modificación entrará en vigor o día seguinte ao da súa publicación no
Diario Oficial de Galicia
.
Santiago de Compostela, 7 de febreiro de 2022
RESOLUCIÓN do 2 de febreiro de 2022, da Dirección Xeral de Comercio e Consumo, pola que se dá publicidade da addenda ao Acordo de colaboración entre a Vicepresidencia Segunda e Consellería de Economía, Empresa e Innovación e a entidade pública instrumental Axencia Galega de Infraestruturas para a realización das actuacións precisas para a ampliación das instalacións do Instituto Feiral de Vigo (Ifevi).
Vicepresidencia segunda e Consellería de Economía, Empresa e Innovación — III. Outras disposicións — 11/02/2022

De conformidade co previsto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dase publicidade á Addenda do 31 de decembro de 2021 ao acordo de colaboración entre a Vicepresidencia Segunda e Consellería de Economía, Empresa e Innovación e a entidade pública instrumental Axencia Galega de Infraestruturas para a realización das actuacións precisas para a ampliación das instalacións do Instituto Feiral de Vigo (Ifevi).
Actividade: a execución do proxecto de ampliación das instalacións do Instituto Feiral de Vigo (Ifevi).
Natureza e alcance da addenda ao acordo de colaboración: a encomenda ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Prazo de vixencia: a eficacia da addenda ao acordo de colaboración para a xestión das actuacións precisas para realizar a ampliación das instalacións do Instituto Feiral de Vigo (Ifevi) estenderase ata o 31 de marzo de 2022.
Santiago de Compostela, 2 de febreiro de 2022
CORRECCIÓN DE ERROS. Resolución do 20 de decembro de 2021 pola que se dá publicidade das axudas concedidas ao abeiro da Resolución do 15 de xullo de 2021 pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia e se procede á súa convocatoria para o curso 2021/22 (código de procedemento TU200A).
Axencia Turismo de Galicia — III. Outras disposicións — 11/02/2022

Advertidos erros na citada resolución, publicada no
Diario Oficial de Galicia
núm. 3, do 5 de xaneiro de 2022, cómpre facer a seguinte corrección na listaxe do tipo de bolsa adxudicada e os seus beneficiarios:
Na páxina 411, no anexo II, onde di:
Debe dicir:
CORRECCIÓN DE ERROS. Orde do 12 de xaneiro de 2022 pola que se establecen as bases reguladoras que rexerán as axudas para a conciliación da persoa traballadora autónoma, e se procede á súa convocatoria para o ano 2022 (código de procedemento TR341R).
Consellería de Emprego e Igualdade — III. Outras disposicións — 10/02/2022

Advertidos erros na citada orde, publicada no
Diario Oficial de Galicia
número 22, do mércores 2 de febreiro de 2022, efectúanse as seguintes correccións:
Na páxina 6928, no artigo 10, onde di: «O prazo de presentación de solicitudes será dun mes contado desde o día seguinte ao da publicación desta orde no
Diario Oficial de Galicia
. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo expira o último día do mes.», debe dicir: «As solicitudes de axudas presentaranse desde o día seguinte ao da data de publicación desta orde no
Diario Oficial de Galicia
ata o 30 de setembro de 2022.».
RESOLUCIÓN do 13 de xaneiro de 2022, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 3 de agosto de 2021 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP) aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, e se convocan as correspondentes ao ano 2021 (Diario Oficial de Galicia número 157, do 17 de agosto).
Consellería do Mar — III. Outras disposicións — 10/02/2022

A Orde do 3 de agosto de 2021 (DOG núm. 157, do 17 de agosto) establece as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP) aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020.
De conformidade co establecido no artigo 15.1 da Lei 9/2007, do 13 de xuño, de subvencións de Galicia, o artigo 34 da referida orde reguladora dispón que a Consellería do Mar publicará no
Diario Oficial de Galicia
, de conformidade co establecido no artigo 45 da Lei 39/2015, do 1 de outubro, do procedemento administrativo común, as axudas concedidas con suxeición a esta orde, e indicará o programa e crédito orzamentario a que se imputan, o beneficiario, a cantidade concedida e a finalidade da subvención.
Na súa virtude,
Ordenar a publicación no
Diario Oficial de Galicia
das axudas concedidas, na convocatoria de 2021, con cargo ás aplicacións orzamentarias 15.03.723C.780.0 e 15.03.723C.770.0 para o financiamento de proxectos ao abeiro das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (GALP), cofinanciadas nun 85 % polo Fondo Europeo Marítimo e de Pesca.
Santiago de Compostela, 13 de xaneiro de 2022
ORDE do 25 de xaneiro de 2022 pola que se modifica a autorización, por cambio de titularidade, do centro privado plurilingüe Hijas de Cristo Rey, de Oleiros (A Coruña).
Consellería de Cultura, Educación e Universidade — III. Outras disposicións — 10/02/2022

Mediante escritura pública notarial do 11 de novembro de 2021, a Congregación Hijas de Cristo Rey, titular do centro privado (CPR) Plurilingüe Hijas de Cristo Rey, de Oleiros (A Coruña), cede a súa titularidade á Fundación Educativa José Gras.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR Plurilingüe Hijas de Cristo Rey, de Oleiros, código do centro 15011002, a favor da Fundación Educativa José Gras, con efectos do 1 de xaneiro de 2022.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de xaneiro de 2022
ORDE do 25 de xaneiro de 2022 pola que se modifica a autorización, por cambio de titularidade, do centro privado plurilingüe Cristo Rey, de Ferrol (A Coruña).
Consellería de Cultura, Educación e Universidade — III. Outras disposicións — 10/02/2022

Mediante escritura pública notarial do 11 de novembro de 2021, a Congregación Hijas de Cristo Rey titular do centro privado (CPR) Plurilingüe Cristo Rey, de Ferrol (A Coruña), cede a súa titularidade á Fundación Educativa José Gras.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR Plurilingüe Cristo Rey, de Ferrol, código do centro 15006501, a favor da Fundación Educativa José Gras, con efectos do 1 de xaneiro de 2022.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 25 de xaneiro de 2022
EXTRACTO da Orde do 21 de xaneiro de 2022 pola que se establecen as bases reguladoras para a concesión, en réxime de concorrencia competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e se procede á súa convocatoria para o ano 2022 (código de procedemento IN308C).
Vicepresidencia segunda e Consellería de Economía, Empresa e Innovación — III. Outras disposicións — 10/02/2022

B
DNS (Identif.): 609185.
De conformidade co previsto nos artigos 17.3.b) e 20.8.a ) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.hacienda.gob.es/
bdnstrans/index).
Primeiro.
Persoas beneficiarias
Entidades locais da Comunidade Autónoma de Galicia que conten co título habilitante para o aproveitamento lúdico das augas termais, segundo la Lei 8/2019, do 23 de decembro, de regulación dos aproveitamentos lúdicos das augas termais de Galicia, ou que, con anterioridade á data de presentación da solicitude de axuda, incoasen o correspondente expediente para a obtención do citado título.
Segundo.
Obxecto
Aprobar as bases polas que se rexerá a concesión das subvencións da Vicepresidencia Segunda e Consellería de Economía, Empresa e Innovación dirixidas a entidades locais para fomentar a actividade termal mediante a realización de actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia.
Terceiro.
Bases reguladoras
Inclúense no anexo I da Orde do 21 de xaneiro de 2022.
Cuarto.
Contía
O crédito destinado para as axudas é de 1.000.000,00 euros.
Quinto.
Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación desta orde no DOG. Entenderase como último día do prazo o correspondente ao mesmo ordinal do día da publicación. Se o último día é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 21 de xaneiro de 2022
RESOLUCIÓN do 1 de febreiro de 2022, da Secretaría Xeral Técnica da Vicepresidencia Segunda e Consellería de Economía, Empresa e Innovación, pola que se dá publicidade dos convenios de colaboración subscritos no terceiro cuadrimestre do ano 2021.
Vicepresidencia segunda e Consellería de Economía, Empresa e Innovación — III. Outras disposicións — 10/02/2022

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Vicepresidencia Segunda e Consellería de Economía, Empresa e Innovación nos meses de setembro a decembro do ano 2021, que se incorpora como anexo a esta resolución.
Santiago de Compostela, 1 de febreiro de 2022
EXTRACTO da Orde do 11 de xaneiro de 2022 pola que se establecen as bases reguladoras para a concesión de axudas, en réxime de concorrencia competitiva, a proxectos de cooperación interterritoriais e transnacionais dos grupos de acción local do sector pesqueiro (GALP), para o desenvolvemento sustentable das zonas de pesca no marco do Fondo Europeo Marítimo e de Pesca (FEMP) 2014-2020, ao abeiro das estratexias de desenvolvemento local participativo (EDLP), e se convocan as correspondentes ao ano 2022, tramitada como anticipado de gasto (código de procedemento PE155B).
Consellería do Mar — III. Outras disposicións — 04/02/2022

BDNS (Identif:): 608487.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Poderán ser beneficiarios destas axudas os grupos de acción local do sector pesqueiro que reúnan os seguintes requisitos:
a) Ter sido seleccionados pola Consellería do Mar no marco do desenvolvemento sustentable das zonas de pesca do FEMP 2014-2020.
b) Ter asinado un convenio de colaboración coa Consellería do Mar para o desenvolvemento dunha estratexia de desenvolvemento local participativo (EDLP).
c) Participar nun proxecto de cooperación interterritorial e/ou transnacional.
Segundo. Finalidade
O obxecto desta orde é establecer as bases reguladoras, en réxime de concorrencia competitiva, para a concesión de axudas para proxectos de cooperación interterritoriais e transnacionais dentro da Unión Europea (UE) dos grupos de acción local do sector pesqueiro (en diante, GALP) para o desenvolvemento sustentable das zonas de pesca no marco do FEMP 2014-2020 ao abeiro das estratexias de desenvolvemento local participativo (en diante, EDLP), así como convocar as axudas para o ano 2022 de acordo coas bases reguladoras.
Terceiro. Bases reguladoras
Orde do 11 de xaneiro de 2022 pola que se establecen as bases reguladoras para a concesión de axudas, en réxime de concorrencia competitiva, a proxectos de cooperación interterritoriais e transnacionais dos grupos de acción local do sector pesqueiro (GALP), para o desenvolvemento sustentable das zonas de pesca no marco do Fondo Europeo Marítimo e de Pesca (FEMP) 2014-2020, ao abeiro das estratexias de desenvolvemento local participativo (EDLP), e se convocan as correspondentes ao ano 2022, tramitada como anticipado de gasto (código de procedemento PE155B).
Cuarto. Importe
O crédito orzamentario para as solicitudes de axuda tramitadas no exercicio do ano 2022, alcanza o importe de oitenta e dous mil euros euros (82.000,00 €), consignado na seguinte anualidade e partida orzamentaria:
Quinto. Prazo de presentación de solicitudes
As solicitudes de axudas poderán ser presentadas no prazo dun (1) mes contado desde o día seguinte ao da publicación desta orde no Diario Oficial de Galicia.
Santiago de Compostela, 11 de xaneiro de 2022
DECRETO 11/2022, do 2 de febreiro, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 10/02/2022

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do Regulamento de réxime interno deste, e de acordo coa proposta efectuada pola Universidade da Coruña,
Artigo único.
Que cese, como membro suplente do Consello Económico e Social de Galicia, Anxo Calvo Silvosa, en representación da Universidade da Coruña.
Santiago de Compostela, dous de febreiro de dous mil vinte e dous
EXTRACTO da Orde do 29 de decembro de 2021 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2022 (códigos de procedemento TR357B, TR357C e TR357D).
Consellería de Emprego e Igualdade — III. Outras disposicións — 04/02/2022

BDNS (Identif.): 607608.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
As empresas solicitantes poderán ser pemes ou persoas traballadoras autónomas, que teñan subscritos contratos con persoas traballadoras por conta allea con domicilio social e centro de traballo en Galicia, calquera que sexa a súa forma xurídica, e que estean validamente constituídas no momento de presentar a solicitude de axudas.
Para as liñas II e III tamén poderán presentar solicitude as empresas con centros de traballo en Galicia.
No caso da liña I, as empresas deberán contar como mínimo con dez persoas traballadoras e cun máximo de 49.
Para a liña II, se a solicitude é para as subliñas 1 e 3, as empresas deberán contar cun mínimo dunha persoa traballadora, e se a solicitude é para a subliña 2, as empresas deberán contar cun mínimo de cinco persoas traballadoras.
Para a liña III, as empresas deberán contar cun mínimo de 5 persoas traballadoras.
Segundo.
Obxecto
Establecer as bases reguladoras, para o ano 2022, para a concesión, en réxime de concorrencia competitiva, de axudas e incentivos a pemes, incluídas persoas traballadoras autónomas, para implantar sistemas de xestión de RSE (TR357B), a igualdade laboral (TR357C), así como para adoptar medidas de corresponsabilidade e de conciliación da vida familiar, persoal e laboral (TR357D), no ámbito da Comunidade Autónoma de Galicia.
Terceiro.
Bases reguladoras
Orde do 29 de decembro de 2021 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2022 (códigos de procedemento TR357B, TR357 e TR357D).
Cuarto.
Importe
Para a concesión destas axudas destínase un millón catrocentos mil euros (1.400.000 €), de acordo coa seguinte distribución:
Liña I. Elaboración e implantación de plans de igualdade: catrocentos mil euros (400.000,00 €).
Liña II. Conciliación: novecentos mil euros (900.000 €).
Subliña 1. Incentivos para o fomento do teletraballo: cento cincuenta mil euros (150.000,00 €).
Subliña 2. Incentivos para o fomento da flexibilidade horaria: cincocentos cincuenta mil euros (550.000, 00 €).
Subliña 3. Investimentos: douscentos mil euros (200.000,00 €).
Liña III. Certificacións RSE: cen mil euros (100.000 €).
Quinto.
Prazo de presentación de solicitudes
O prazo para a presentación de solicitudes será de un mes contado desde o día seguinte ao da súa publicación no
Diario Oficial de Galicia
.
Santiago de Compostela, 29 de decembro de 2021
RESOLUCIÓN do 20 de xaneiro de 2022, da Secretaría Xeral Técnica da Consellería de Presidencia, Xustiza e Turismo, pola que se dá publicidade dos convenios de colaboración subscritos no terceiro cuadrimestre do ano 2021.
Vicepresidencia primeira e Consellería de Presidencia, Xustiza e Turismo — III. Outras disposicións — 04/02/2022

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir, para a súa publicación no
Diario Oficial de Galicia
, unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia e para dar cumprimento a esa obriga,
Artigo 1
Dar publicidade da relación dos convenios subscritos pola Vicepresidencia Primeira e Consellería de Presidencia, Xustiza e Turismo nos meses de setembro, outubro, novembro e decembro do ano 2021, que se incorpora como anexo I a esta resolución.
Artigo 2
Darlle publicidade da relación dos convenios subscritos pola Vicepresidencia Primeira e Consellería de Presidencia, Xustiza e Turismo no mes de agosto do ano 2021, que se incorpora como anexo II a esta resolución.
Santiago de Compostela, 20 de xaneiro de 2022
RESOLUCIÓN do 21 de xaneiro de 2022, da Secretaría Xeral da Emigración, pola que se publican as subvencións concedidas ao abeiro da Resolución do 11 de outubro de 2021 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora e de subvencións COVID-19 para o mantemento do autoemprego na Comunidade Autónoma galega das persoas emigrantes galegas retornadas, e se procede á segunda convocatoria no ano 2021 (código de procedemento PR937A).
Vicepresidencia primeira e Consellería de Presidencia, Xustiza e Turismo — III. Outras disposicións — 04/02/2022

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 21 das bases reguladoras da convocatoria,
Ordenar a publicación no Diario Oficial de Galicia das subvencións que se relacionan no anexo desta resolución, concedidas ao abeiro da Resolución do 11 de outubro de 2021, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora e de subvencións COVID-19 para mantemento do autoemprego na Comunidade Autónoma galega das persoas emigrantes galegas retornadas, e se procede á segunda convocatoria no 2021 (Diario Oficial de Galicia núm. 203, do 21 de outubro), e da Resolución do 16 de decembro de 2021, da Secretaría Xeral da Emigración, pola que se amplía a dotación orzamentaria da Resolución do 11 de outubro de 2021 (Diario Oficial de Galicia núm. 245, do 23 de decembro).
Finalidade:
– Liña 1 subvencións para promover o autoemprego e a actividade emprendedora: teñen por finalidade fomentar o seu establecemento como persoas traballadoras autónomas ou por conta propia.
– Liña 2 subvencións COVID-19 para mantemento do autoemprego: destinadas a compensar as perdas provocadas pola redución da actividade económica das persoas traballadoras autónomas ou por conta propia no contexto actual de pandemia.
Aplicación orzamentaria: 04.30.312C.470.0. dos orzamentos xerais da Comunidade Autónoma galega para o ano 2021.
Crédito orzamentario: 708.000,00 euros.
Santiago de Compostela, 21 de xaneiro de 2022
Liña 1.
Liña 2.
DECRETO 12/2022, do 2 de febreiro, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 10/02/2022

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu Regulamento de réxime interno, e de acordo coa proposta efectuada pola Universidade da Coruña,
Artigo único.
Nomear membro suplente do Consello Económico e Social de Galicia a América Álvarez Domínguez, en representación da Universidade da Coruña.
Santiago de Compostela, dous de febreiro de dous mil vinte e dous
RESOLUCIÓN do 13 de xaneiro de 2022, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 21 de decembro de 2018, pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP) aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, e se convocan as correspondentes ao ano 2019 (Diario Oficial de Galicia número 22, do 31 de xaneiro).
Consellería do Mar — III. Outras disposicións — 10/02/2022

A Orde do 21 de decembro de 2018 (DOG núm. 22, do 31 de xaneiro de 2019) establece as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP) aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020.
De conformidade co establecido no artigo 15.1 da Lei 9/2007, do 13 de xuño, de subvencións de Galicia, o artigo 34 da referida orde reguladora dispón que a Consellería do Mar publicará no Diario Oficial de Galicia, de conformidade co establecido no artigo 45 da Lei 39/2015, do 1 de outubro, do procedemento administrativo común, as axudas concedidas con suxeición a esta orde, e indicará o programa e crédito orzamentario a que se imputan, o beneficiario, a cantidade concedida e a finalidade da subvención.
Na súa virtude,
Ordenar a publicación no Diario Oficial de Galicia das axudas concedidas, na convocatoria de 2021, con cargo ás aplicacións orzamentarias 15.03.723C.780.0 e 15.03.723C.770.0 para o financiamento de proxectos ao abeiro das estratexias de desenvolvemento local participativo (EDLP), aprobadas pola Consellería do Mar, aos grupos de acción local do sector pesqueiro (GALP), cofinanciadas nun 85 % polo Fondo Europeo Marítimo e de Pesca.
Santiago de Compostela, 13 de xaneiro de 2022
RESOLUCIÓN do 2 de febreiro de 2022 pola que se fai público o Acordo do Consello da Xunta de Galicia do 27 de xaneiro de 2022 polo que se declara unha área de rexeneración urbana de interese autonómico (área Rexurbe) no concello de Ferrol (A Coruña).
Instituto Galego da Vivenda e Solo — III. Outras disposicións — 15/02/2022

En cumprimento do disposto no artigo 55.2 da Lei 1/2019, do 22 de abril, de rehabilitación e de rexeneración e renovación urbanas de Galicia, esta dirección xeral dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 27 de xaneiro de 2022, co seguinte texto literal:
«Declarar unha área de rexeneración urbana de interese autonómico (área Rexurbe) no concello de Ferrol, conforme a delimitación que se indica no plano anexo».
Santiago de Compostela, 2 de febreiro de 2022
CORRECCIÓN DE ERROS. Resolución do 11 de febreiro de 2022 pola que se convocan as actividades de formación continua para o persoal ao servizo da Administración xeral da Comunidade Autónoma de Galicia, das entidades públicas instrumentais do sector público autonómico e da Administración institucional.
Escola Galega de Administración Pública — III. Outras disposicións — 18/02/2022

Advertidos erros na dita resolución, publicada no
Diario Oficial de Galicia
número 31, do martes 15 de febrero, cómpre facer a seguinte modificación:
Nas páxinas 11290 e 11291, dentro do anexo II, onde di:
Debe dicir:
ORDE do 8 de febreiro de 2022 pola que se modifica a autorización do Centro Privado Plurilingüe Compañía de María, de Santiago de Compostela.
Consellería de Cultura, Educación e Universidade — III. Outras disposicións — 18/02/2022

A persoa representante da titularidade do Centro Privado (CPR) Plurilingüe Compañía de María, de Santiago de Compostela, solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización e ampliar 1 unidade de educación especial no centro que se sinala a seguir:
Denominación xenérica: Centro Privado (CPR) Plurilingüe.
Denominación específica: Compañía de María.
Código do centro: 15015378.
Domicilio: r/ Ensinanza, 3.
Código postal: 15703.
Localidade: Santiago de Compostela.
Concello: Santiago de Compostela.
Provincia: A Coruña.
Titular: C.R. de Compañía de María.
Composición resultante:
• 9 unidades do segundo ciclo de educación infantil.
• 18 unidades de educación primaria.
• 12 unidades de educación secundaria obrigatoria.
• 2 unidades de educación especial.
• 6 unidades de bacharelato, modalidades: Ciencias; Humanidades e ciencias sociais.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de febreiro de 2022
ORDE do 8 de febreiro de 2022 pola que se modifica a autorización do Centro Privado Plurilingüe Compañía de María, da Coruña.
Consellería de Cultura, Educación e Universidade — III. Outras disposicións — 18/02/2022

A persoa representante da titularidade do Centro Privado (CPR) Plurilingüe Compañía de María, da Coruña, solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización e ampliar 1 unidade de educación especial no centro que se sinala a seguir:
Denominación xenérica: Centro Privado (CPR) Plurilingüe.
Denominación específica: Compañía de María.
Código do centro: 15004083.
Domicilio: avenida Calvo Sotelo, 2.
Código postal: 15011.
Localidade: A Coruña.
Concello: A Coruña.
Provincia: A Coruña.
Titular: Fundación Compañía de María.
Composición resultante:
• 9 unidades do segundo ciclo de educación infantil.
• 18 unidades de educación primaria.
• 12 unidades de educación secundaria obrigatoria.
• 2 unidades de educación especial.
• 6 unidades de bacharelato, modalidades: Ciencias; Humanidades e ciencias sociais.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de febreiro de 2022
RESOLUCIÓN do 2 de febreiro de 2022 pola que se fan públicas as axudas concedidas ao abeiro da Resolución do 16 de abril de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á redacción de plans de emerxencia ante situacións de seca, e se convocan para o ano 2021 (código de procedemento AU100A).
Augas de Galicia — III. Outras disposicións — 18/02/2022

O 4 de maio de 2021 publicouse no
Diario Oficial de Galicia
a Resolución do 16 de abril de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á redacción de plans de emerxencia ante situacións de seca, e se convocan para o ano 2021 (código de procedemento AU100A).
A Dirección de Augas de Galicia, por delegación da Presidencia de Augas de Galicia, ditou resolución de concesión de axudas aos concellos beneficiarios.
Segundo o recollido na Resolución do 16 de abril de 2021, citada, deben publicarse no
Diario Oficial de Galicia
e na páxina web de Augas de Galicia a relación das subvencións concedidas.
As axudas fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto nos artigos 13 e 24 da Resolución do 16 de abril de 2021, xa citada,
Facer público no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das axudas concedidas.
Santiago de Compostela, 2 de febreiro de 2022
RESOLUCIÓN do 7 de febreiro de 2022, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 23 de xullo de 2021 pola que se establecen as bases reguladoras xerais e a convocatoria para o ano 2021 para a concesión, en réxime de concorrencia competitiva, de axudas para proxectos colectivos de modernización das infraestruturas dos portos pesqueiros, das lonxas ou establecementos autorizados para a primeira venda de produtos pesqueiros e dos lugares de desembarque, para a mellora da eficiencia enerxética, da protección do ambiente, da seguridade e das condicións de traballo, e da calidade e do control e rastrexabilidade dos produtos desembarcados da pesca, cofinanciada polo Fondo Europeo Marítimo e de Pesca (FEMP) (Diario Oficial de Galicia número 153, do 11 de agosto).
Consellería do Mar — III. Outras disposicións — 21/02/2022

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude,
Ordenar a publicación no Diario Oficial de Galicia das axudas concedidas (anexo) na convocatoria de 2021, con cargo á aplicación orzamentaria 15.03.514A.781.0 para o financiamento de proxectos colectivos, cofinanciadas nun 75 % polo Fondo Europeo Marítimo e de Pesca (FEMP) e o 25 % pola Comunidade Autónoma, de modernización das infraestruturas dos portos pesqueiros, das lonxas ou establecementos autorizados para a primeira venda de produtos pesqueiros e dos lugares de desembarque, para a mellora da eficiencia enerxética, da protección do ambiente, da seguridade e das condicións de traballo, e da calidade e do control e rastrexabilidade dos produtos desembarcados da pesca.
Santiago de Compostela, 7 de febreiro de 2022
EXTRACTO da Orde do 27 de xaneiro de 2022 pola que se establecen as bases reguladoras para o fomento e consolidación do emprego a través do Programa I, para as pequenas empresas de nova creación (código de procedemento TR807I), e o Programa II, de incentivos ás empresas cualificadas como iniciativas de emprego de base tecnolóxica (código de procedemento TR340E), e se procede á súa convocatoria para o ano 2022 (programa II, TR340E).
Consellería de Emprego e Igualdade — III. Outras disposicións — 21/02/2022

BDNS (Identif.): 610954.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
As empresas privadas, incluídas as persoas autónomas, con domicilio social, fiscal e centro de traballo na Comunidade Autónoma de Galicia, que se constitúan e inicien a súa actividade nun prazo non superior a un ano desde que o proxecto empresarial foi cualificado como IEBT, sempre que a maioría da titularidade da empresa corresponda ás persoas físicas promotoras do proxecto empresarial cualificado como IEBT e se cumpran os requisitos e condicións establecidos nesta orde para cada tipo de axuda.
Segundo.
Obxecto
Impulsar a creación de novas iniciativas empresariais de base tecnolóxica na Comunidade Autónoma de Galicia mediante a convocatoria do programa de incentivos ás empresas previamente cualificadas e inscritas como iniciativas de emprego de base tecnolóxica:
a) Subvención á creación directa de emprego estable.
b) Subvención para a contratación de persoal técnico de alta cualificación.
c) Axuda para o inicio e a posta en marcha da actividade.
Terceiro.
Bases reguladoras
Orde do 27 de xaneiro de 2022 pola que se establecen as bases reguladoras para o fomento e consolidación do emprego a través do Programa I, para as pequenas empresas de nova creación (código de procedemento TR807I) e o Programa II, de incentivos ás empresas cualificadas como iniciativas de emprego de base tecnolóxica (código de procedemento TR340E), se procede á súa convocatoria para o ano 2022.
Cuarto.
Importe
Para a concesión destas axudas destínanse cincocentos mil euros (500.000 €) .
Quinta.
Prazo de presentación de solicitudes
O prazo de presentación de solicitudes de todos os tipos de axudas do programa regulado nesta orde finalizará o 30 de setembro de 2022.
Santiago de Compostela, 27 de xaneiro de 2022
RESOLUCIÓN do 11 de febreiro de 2022, da Secretaría Xeral Técnica da Consellería de Infraestruturas e Mobilidade, pola que se dá publicidade dos convenios de colaboración subscritos por esta consellería no terceiro cuadrimestre de 2021.
Consellería de Infraestruturas e Mobilidade — III. Outras disposicións — 21/02/2022

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro) publícase no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Darlles publicidade aos convenios subscritos pola Consellería de Infraestruturas e Mobilidade no terceiro cuadrimestre do ano 2021, que se incorporan como anexo a esta resolución.
Santiago de Compostela, 11 de febreiro de 2022